Michael Novak (jääkiekkoilija)

Michael Novak (s. 25. heinäkuuta 1988 Zagreb, Kroatian ST, Jugoslavia) on kroatialais-liechtensteinilainen jääkiekkoilija, joka pelaa Itävallan toiseksi korkeimmalla sarjatasolla Inter-National-Leaguen VEU Feldkirchissa. Hän on pelipaikaltaan keskushyökkääjä.

Ura
Seuraura
150px|thumb|right|Novak EBEL-joukkue Medveščak Zagrebin paidassa kaudella 2009–2010.
Novak syntyi Kroatiassa, mutta kasvoi Liechtensteinissa. Hän aloitti jääkiekkoilun kuitenkin rajanaapurissa Itävallassa ja VEU Feldkirchin paidassa. Novak debytoi seuran miesten kakkosjoukkueessa maan kolmanneksi korkeimmalla sarjatasolla Österreichische Eishockey-Oberligassa kaudella 2003–2004 ja kaudella 2004–2005 hän pelasi kaksi ottelua Feldkirchin edustusjoukkueessa sarjatasoa ylempänä Nationalligassa. Kesken kauden 2005–2006 Novak siirtyi kasvattajaseurastaan Sveitsiin Rapperswil-Jona Lakersin junioreihin. Kaudella 2007–2008 hän debytoi seuran miesten joukkueessa, jossa Novak pelasi kaksi Nationalliga A -ottelua. Hän pelasi kauden aikana myös kuusi ottelua lainalla Nationalliga B:n HC Thurgaussa.

Novak pelasi kauden 2008–2009 kokonaan NLB:ssä EHC Baselin, HC Ajoien ja HC La Chaux-de-Fondsin joukkueissa. Kaudeksi 2009–2010 Novak siirtyi Itävallan Erste Bank Eishockey Ligassa pelanneeseen kroatialaisseura Medveščak Zagrebiin, jossa hänen ensimmäinen kokonainen pääsarjakautensa toi 38 runkosarjaottelussa kuusi syöttöpistettä. Kaudeksi 2010–2011 Novak palasi pelaamaan Nationalligaa Feldkirchiin, jossa hän voitti kauden päätteeksi sarjan mestaruuden. Novak vahvisti kauden aikana myös Sveitsin 1. Ligan EHC Bülachia ja 2. Ligan EV Dielsdorf-Niederhaslia. Kaksi seuraavaa kautta hän oli kokonaan pelaamatta seurajoukkueessa.

Kauden 2013–2014 kynnyksellä Novak kävi näytillä EBEL-joukkue Dornbirner EC:ssä, mutta hän ei kuitenkaan jatkanut joukkueessa ja palasi syyskuussa 2013 taas kasvattajaseuraansa VEU Feldkirchiin sarjatasoa alemmas Inter-National-Leaguen.

Maajoukkueura
Novak edusti Kroatiaa I-divisioonan MM-kilpailuissa vuonna 2008 ja IB-divisioonan MM-kilpailuissa vuonna 2014, joista jälkimmäinen turnaus päättyi hopeaan. Novak pelasi myös IIA-divisioonan MM-kilpailuissa vuonna 2013 voittaen kultaa.

Novak pelasi myös alle 18-vuotiaiden II-divisioonan MM-kilpailuissa vuonna 2006, jolloin hän jakoi viidellä osumallaan Kroatian sisäisen maalipörssin voiton Domagoj Božićin kanssa.

Tilastot
 2003–2004  VEU Feldkirch  Itävalta U20  11  2  6  8  34  -  -  -  -  -   VEU Feldkirch-2  AUT-3  1  0  0  0  0  -  -  -  -  - 2004–2005  VEU Feldkirch  Itävalta U20  26  7  9  16  40  -  -  -  -  -    VEU Feldkirch  ÖNL  2  0  0  0  0  -  -  -  -  -  2005–2006  VEU Feldkirch  Itävalta U20  10  4  3  7  69  -  -  -  -  -  U18d2  5  5  2  7  32   Rapperswil-Jona Lakers  Elite Jr. A  19  5  5  10  40  -  -  -  -  - 2006–2007  Rapperswil-Jona Lakers  Elite Jr. A  38  19  20  39  155  -  -  -  -  -  2007–2008  SC Thurgau  NLB  6  0  0  0  4  -  -  -  -  -  MMd1  5  1  0  1  33   Rapperswil-Jona Lakers  Elite Jr. A  28  17  12  29  86  -  -  -  -  -   Rapperswil-Jona Lakers  NLA  2  0  0  0  0  -  -  -  -  - 2008–2009  HC Ajoie  NLB  19  2  4  6  32  -  -  -  -  -   EHC Basel  NLB  2  1  0  1  4  -  -  -  -  -   HC La Chaux-de-Fonds  NLB  15  2  9  11  12  -  -  -  -  - 2009–2010  Medveščak Zagreb  EBEL  38  0  6  6  6  -  -  -  -  -   Medveščak Zagreb II  Slohokej  10  2  2  4  32  -  -  -  -  - 2010–2011  VEU Feldkirch  ÖNL  5  0  0  0  16  1  0  0  0  0   EHC Bülach  Sveitsi I  4  0  1  1  2  2  0  0  0  0   EV Dielsdorf-Niederhasli  Sveitsi II  1  0  0  0  4  -  -  -  -  - 2011–2012  ei pelannut                       2012–2013  ei pelannut                       MMd2 A  3  1  2  3  2 2013–2014  VEU Feldkirch  INL  31  11  35  46  77  5  1  1  2  16  MMd1 B  5  2  2  4  8 2014–2015  VEU Feldkirch  INL  26  16  22  38  88  7  1  3  4  51 2015–2016  VEU Feldkirch  INL  17  7  15  22  35  -  -  -  -  - 1 kausi  yhteensä  EBEL  38  0  6  6  6  -  -  -  -  - 1 kausi  yhteensä  NLA  2  0  0  0  0  -  -  -  -  -

Lähteet

hockeyfans.ch - Michael Novak 

Viitteet

Luokka:Kroatialaiset jääkiekkoilijat
Luokka:Liechtensteinilaiset jääkiekkoilijat
Luokka:Vuonna 1988 syntyneet
Luokka:Elävät henkilöt